cyanic-selkie/wikianc huggingface dataset:
Gorō Miyazaki
Goro Mijadzakis (g. 1967 m. sausio 21 d.) – Japonijos kino režisierius. Žymaus animatoriaus ir vieno iš animacijos studijos „Studio Ghibli“ įkūrėjų Hajao Mijadzakio sūnus. Iki kol jis nusprendė sekti tėvo pėdomis kino versle, Goro dirbo landšafto specialistu. G. Mijadzakis režisavo du filmus „Tales from Earthsea“ (2006) ir „From up on Poppy Hill“ (2011).
Biografija
Gimė Tokijuje. Baigęs Šinšu universiteto žemės ūkio mokyklą, Goro dirbo statybų konsultantu projektuojant parkus ir sodus. 1998 m. Goro dalyvavo studijos „Ghibli“ muziejaus Mitakoje projektavime ir nuo 2001 m. iki 2005 m. birželio dirbo jo direktoriumi. Goro režisūroje debiutavo 2006 m. su anime filmu „Žemjūrės pasakos“.
Clout Cobain
„Clout Cobain“ (stilizuotai CLOUT COBAIN | CLOUT CO13A1N) – amerikiečių reperio Denzel Curry 2018 m. liepos 12 d. išleista daina, trečiasis singlas iš jo trečiojo studijinio albumo „Ta13oo“. Dainoje pasakojama apie jo kovą su šlove. Joje taip pat užsiminama apie amerikiečių roko grupės „Nirvana“ vokalistą Kurt Cobain, kuris nusižudė būdamas 27 metų. Oficialus vaizdo klipas buvo išleistas tą pačią dieną kaip ir singlas ir nuo to laiko buvo peržiūrėtas daugiau nei 100 milijonų kartų, tapdamas žiūrimiausiu dainininko muzikiniu vaizdo klipu.
Muzikinis vaizdo klipas
Kartu su daina išleistame muzikiniame vaizdo klipe Curry vaidina savo šeimininko valdomą klouną. Vėliau klounas nusižudo, todėl žiūrovai pasirodymą išpeikia. Vaizdo klipas sulaukė kritikų pripažinimo. Tolesnio Curry singlo „Vengeance“ vaizdo klipą galima laikyti jo tęsiniu, o kito Curry singlo „Black Balloons“ vaizdo klipą – jo priešistore.
Žemjūrės pasakos
Žemjūrės pasakos  – 2006 m. japonų animacinis fantastinis filmas, režisuotas Goro Mijadzakio. Filmas sukurtas studijoje „Studio Ghibli“.
Filmas remiasi pirmų keturių Ursulos K. Le Gvin „Žemjūrės“ ciklo knygų („A Wizard of Earthsea“, „The Tombs of Atuan“, „The Farthest Shore“ ir „Tehanu“) motyvais, tačiau filmo pavadinimas pasiskolintas iš apsakymų rinkinio „Žemjūrės pasakos“ (Tales from Earthse), išleisto 2001 m. Nors iš pradžių rašytoja teigė, kad filmas nusisekęs, visgi vėliau išreiškė nusivylimą filmo pabaiga.
Japonijoje buvo išleista filmo manga adaptacija.
Apie filmą
Šis filmas yra pirmasis studijos „Studio Ghibli“ bandymas adaptuoti bet kurią vieną iš „Žemjūrės“ ciklo dalių. Anksčiau daugelis režisierių, įskaitant Hajao Mijadzakį, bandė ekranizuoti „Žemjūrės“ ciklą, bet nesulaukė pačios knygų serijos autorės pritarimo. Kuomet Le Gvin išgirdo apie Mijadzakio susidomėjimą pastatyti jos kūrinio ekranizaciją, ji nebuvo mačiusi nei vieno iš jo filmų ir manė, esą jo animacija panaši į Disnėjaus, todėl nedavė sutikimo.
2003 m., po laimėto Oskaro už filmą „Stebuklingi Šihiros nuotykiai Dvasių pasaulyje“, Hajao Mijadzakis sulaukė Le Gvin pritarimo, bet tuomet buvo užsiėmęs filmo „Keliaujanti Haulo pilis“ režisūra. „Studio Ghibli“ vadovas Tošijo Sudzukis nusprendė, kad Hajao sūnus Goro Mijadzakis, kuris patarinėjo filmo kūrime, turėtų gauti teisę išbandyti jėgas režisūroje. Hajao nebuvo patenkintas šiuo sprendimu, manydamas, kad Goro trūko patirties. Jiedu nesikalbėjo vienas su kitu visos filmo kūrybos metu, tačiau vėliau, pirmosios peržiūros metu, Hajao pripažino sūnaus darbą.
Siužetas
Pasakojama burtininko Gedo (geriau žinomo Paukštvanagio vardu) istorija. Burtininkas ieško jėgų, kurios į Žemjūrės pasaulį atnešė mįslingų neramumų, sutrikdžiusių pasaulio pusiausvyrą – mažėja derlius, dingsta galvijai, vėl pasirodė drakonai, o žmoniją apniko chaosas. Pakeliui burtininkas išgelbsti Areną, nerimastingą jaunąjį princą, kuris paliko savo namus ir yra persekiojamas mįslingo savo paties šešėlio. Arenas prisijungia prie Paukštvanagio kelionės ir jiems beartėjant prie jų persipynusių likimų, jiedu sutinka Teną, buvusią dvasininkę, ir jos subjaurotą įdukrą Teru. Senkant Paukštvanagio magiškoms galioms, visi jie kartu turi susivienyti tam, kad nugalėtų piktąją raganą Kumo, kuri siekia įgauti nemirtingumą ir sunaikinti Žemjūrės pasaulį.
Sartlanas
Sartlanas  – nenuotakus ežeras Rusijoje, Novosibirsko srities vakaruose, Barabos stepėje. Tekšo 110 m aukštyje virš jūros lygio. Ilgis 25,5 km, plotis iki 16 km. Ežeras seklus, giliausia vieta siekia 6 m. Krantai lėkšti, apaugę viksvameldžių sąžalynais. Dugnas padengtas dumblu. Sartlano vanduo silpnai druskingas. Ežeras užšąla spalio pabaigoje ar lapkričio pirmoje pusėje, o atitirpsta balandžio pabaigoje arba gegužę. Didžiausias ledo storis kovą – 1,2 m. Vasarą vanduo maksimaliai įšyla iki 28,7 °C. Į Sartlaną suteka keletas neilgų upių, iš kurių ilgiausia – Karapuzas (įteka rytuose). Ežeras nenuotakus, tačiau pavasarį pakilus vandens lygiui susidaro laikina ištaka – Saraika.
Ežere gausu žuvų: sugaunami karosai, ešeriai, lydekos, sazanai, peledės, kuojos, meknės, strepečiai ir kt. Pramoninė žvejyba.
Sartlano apylinkės gyvenamos retai, pagrindinė pakrantės gyvenvietė – Karmakla.
Alice Arno
Alice Arno (g. 1946 m. birželio 29 d. Lenkija) – Prancūzijos kino aktorė ir modelis, daugiausia vaidinusi septintojo ir aštuntojo dešimtmečio mažo biudžeto siaubo bei eksploataciniuose filmuose.
Biografija
Arno gimė Lenkijoje, prancūzų natūralistų šeimoje. Užaugusi liberalioje aplinkoje, ji savo karjerą pradėjo pozuodama apsinuoginusi vyrų žurnalams. 1969 m., pradėjusi vaidinti kine, ji taip pat dažniausiai atlikdavo nedidelius vaidmenis, kuriuose reikėdavo nusirengti. Kartu su Lina Romay ir Monica Swinn ji tapo vienomis ryškiausių „seksploitation“ žanro aktorių, o geriausiai žinomi jos vaidmenys buvo režisieriaus Jesus Franco filmuose.
Alice sesuo Chantal Broquet irgi tapo aktore bei modeliu, o jos abi kartu nusifilmavo dešimtyje filmų. Seserys kartu pasitraukė iš kino, kuomet eksploatacinio žanro filmuose ėmė daugėti pornografinių scenų. Alice paskutinį kartą pasirodė ekrane 1977 m., būdama 31.
Pagirgždūtis (Telšiai)
Pagirgždūtis – kaimas Telšių rajono savivaldybėje, 8 km į pietryčius nuo Varnių. Išsibarstęs Girgždūtės kalno papėdėje, prie Kražantės ištakų. Šiaurėje teka Alkupio upokšnis, kalną dengia Pagirgždūtės miškas. Į kaimą veda kelio atšaka nuo (atsišakoja ties Kęsais).
Istorija
Nuo 1578 m. minimas Pagirgždūčio dvaras. XIX a. vid. buvo du dvarai ir kaimas. Iki XX a. pab. kartu su Pagirgždūčio kaimu Kelmės rajone sudarė bendrą kaimą.
Gyventojai
thumb|left|255px|Pagirgždūčio sodyba Girgždūtės papėdėje
Aleksandras Novatkis
Aleksandras Novatkis (1968 m. – 1992 m. rugpjūčio 8 d.) – Lietuvos nusikaltėlis, nužudęs dvylikametę apiplėšimo liudininkę. Už šį nusikaltimą jis buvo nuteistas mirties bausme sušaudant.
A. Novatkis buvo pripažintas kaltu dėl dvylikos metų mergaitės nužudymo. Ji buvo mačiusi, kaip A. Novatkis vogė televizorių, videomagnetofoną ir kitus daiktus. Teismas jam skyrė mirties bausmę sušaudant.
1992 m. gegužės 2 d. A. Novatkio malonės prašymas buvo atmestas ir tų pačių metų rugpjūčio 8 d. nuosprendis buvo įvykdytas. A. Novatkis tapo pirmuoju iš septynių asmenų, kuriam po Nepriklausomybės atkūrimo Lietuvoje buvo įvykdyta mirties bausmė.
Kavarsko dvaras
Kavarsko dvarvietė yra Kavarske, Anykščių rajone. Archeologinė dvarvietė šalia Šventosios užtvankos, prie Kavarsko piliakalnio.
XVI a. Kavarskas priklausė Grigaliui Astikui (apie 1535−1580 06 18), pagarsėjusiam kaip vienam pirmųjų pinigų padirbinėtojui Lietuvoje − jis čia įrengė pinigų kalyklą ir slapta kaldino netikrus pinigus. Negana to, turėjo slaptų ryšių su Maskvos pasiuntiniu Vilniuje, rėmė Rusijos caro Ivano IV sūnaus Fiodoro kandidatūrą į Abiejų Tautų Respublikos karaliaus sostą. Už visą tą nusikalstamą veiklą G. Astikas suimtas ir nuteistas mirti − pakartas Vilniaus rotušės aikštėje.
Vėliau dvaras atiteko Stanislovui Kovarskiui. Ilgainiui miestelis šalia dvaro pradėtas vadinti pagal dvaro savininko pavardę − Kavarsku.
Juozas Katilius
Juozas Katilius (1871 m. kovo 19 d. Katiliškių kaime, Marijampolės apskritis – 1954 m. palaidotas Daukšių (Marijampolės raj.) bažnyčios šventoriuje) – Romos katalikų kunigas, 1917 m. Vilniaus lietuvių konferencijos organizacinio komiteto narys ir konferencijos dalyvis.
Įšventintas 1895 m. gegužės 8 d. Seinuose. Nuo 1910 metų Smalėnų klebonas. Smalėnų Šv. Izidoriaus Artojo bažnyčioje prieš Pirmąjį pasaulinį karą nustatė pamaldų vedimo tvarką lietuvių ir lenkų kalbomis.
Nekenčiu atostogų (komedija)
Nekenčiu atostogų  – 2007 metų prancūziška komedija.
FA Šiauliai
„Šiaulių“ futbolo akademija, o trumpai FA Šiauliai – Lietuvos futbolo komanda iš Šiaulių. Namų rungtynes žaidžia Šiaulių m. savivaldybės stadionas arba Gytarių dirbtinės dangos stadione.
Oficialus kontoros pavadinimas – Viešoji įstaiga – futbolo akademija „Šiauliai“
2007–2016 m.
Šiaulių futbolo akademija įkurta 2007 metais sujungus VšĮ „Napoleono“ futbolo klubą ir „Klevo“ sporto mokyklą.
2010 ir 2016 metais Šiaulių FA žaidė ŠAFF III lygoje.
2017 m. – dabar
Šiaulių FA 2017 m. dalyvavo LFF II-os lygos pirmenybėse. 2017 m. pabaigoje įvyko reorganizacija ir Šiaulių futbolo akademija tapo VŠĮ FA „Šiauliai“.
2018 m. Lietuvos futbolo taurės turnyro šešioliktfinalyje susitiko su šalies čempione Marijampolės „Sūduva“ ir pralaimėjo 0:7.
Šiaulių FA padavė paraišką licencijuotis 2019 m. Pirmos lygos pirmenybėms, nors 2018 m. Antroje lygoje (vakarų zonoje) užėmė kuklią šeštą vietą. Licencija nebuvo suteikta, tačiau buvo leista dalyvuti išimties tvarka.
2019 m. rugpjūčio 12 d. LFF VK posėdyje buvo patvirtintas VšĮ futbolo akademijos „Šiauliai“ prašymas ją laikyti BĮ „Šiaulių futbolo akademija“ teisių ir pareigų perėmėja, su visomis iš to išplaukiančiomis teisėmis ir pareigomis. Pirmoje lygoje ekipa žaidė nestabiliai, o galutinėje rikiuotėje liko šeštoje vietoje.
FA Šiauliai futsalo komanda debiutavo 2019-2020 m. Obtibet Futsal A lygoje, ir užėmė aukštą 4-ą vietą.
2020 m. sėkmingai licencijavosi į LFF I lygą, bei subūrė dublerinę ekipą, kuri dalyvavo Antros lygos pirmenybėse. Pirmajai ekipai vadovavo treneriai Renatas Vestartas ir Tadas Šalkauskas. Po pirmojo etapo ekipa buvo tarp geriausių komandų, o antrame etape sunkiai sekėsi ir komanda liko penktoje vietoje.
2021 m. Šiaulių ekipa žaidė Pirmoje lygoje ir viso sezono metu buvo viena iš lyderių. Iki paskutiniojo turo rungtynių nebuvo aišku, kas taps Pirmos lygos nugalėtojais. Laimėjusi arba lygiosiomis sužaidusi Jonavos komanda būtų užsitirinusi nugalėtojų vardus. Namuose žaidusi Jonavos ekipa pralaimėjo FA Šiauliai rezultatu 0:1. Abi komandoje buvo surinkusios po 66 taškus ir buvo žaidžiamos „auksinės“ rungtynės. Jose sprendėsi, kuri ekipa taps Pirmos lygos nugalėtojais. „Auksinės“ rungtynės baigėsi be įvarčių; pratęsimo metu nugalėtojai nepaaiškėjo. Baudinių serijos sėkmė lydėjo šiauliečius, kurie nugalėjo 4-3 ir tapo Pirmos lygos nugalėtojais.
Salės futbolo varžybos
Nuo 2021–2022 m. sezono pradžios FA Šiauliai subūrė bendrą komandą su Akmenės SC, kuri buvo pavadinta FK Saulės Kraštas
Apranga
Klubas žaidžia geltonai/juodais marškinėliais, juodais šortais, geltonomis arba juodomis kojinėmis.
Svečiuose aprangos raudonos, o kojinės geltonos.
Sudėtis
! colspan="9" bgcolor="#B0D3FB" align="left" |
U-18 ! colspan="9" bgcolor="#B0D3FB" align="left" | Išnuomoti / paskolinti žaidėjai į FC Džiugas iki sezono pabaigos
2022 m. prisijungę žaidėjai
2022 m. išvykę žaidėjai
2023 m. prisijungę žaidėjai
2023 m. išvykę žaidėjai
Treneriai
Trenerių štabą taip pat sudaro Marius Gurskis, Algis Jankauskas bei Šarūnas Jurevičius.
Dubleriai
Dublerių komanda debiutavo 2020 m. Antroje lygoje.
Dublerių treneriai
Marius Gurskis – nuo 2020 m.
Ortodoksinis judaizmas
thumb|right|150px|[[Jemenas|Jemeno žydas ortodoksas skaito Torą]]
Ortodoksinis judaizmas – judaizmo atšaka, kurios atstovai griežčiausiai laikosi tradicinių nuostatų ir praktikų.
Tikima, kad Hebrajų Biblijoje ir kituose šventuosiuose tekstuose įtvirtinti laikui nepavaldūs moraliniai principai, jų negalima atsisakyti, taikantis prie besikeičiančių gyvenimo sąlygų. Tiek rašytinis įstatymas (Tora), tiek sakytinis (kodifikuotas Mišnoje ir aiškinamas Talmude) laikomas nekintamu, Toros kilmė esanti dieviška, ji nepaveikta žmonių kūrybos.
Orotodoksinis judaizmas išlaikė kašrutą, tradicines maldas ir apeigas, nuolat ir intensyviai gilinamasi į Torą, griežtai laikomasi šabo, religinių švenčių. Būdinga vyrų ir moterų atskyrimas sinagogose.
Ortodoksinis judaizmas nėra vienalytis judėjimas, esama įvairių jo krypčių. Neoortodoksinis judaizmas, susiformavęs XIX a. viduryje (kertinė jo figūra – Samson Raphael Hirsch, kurio mokykla siekė suderinti tradiciją su sekuliariais mokslais), sankcionavo šiuolaikinę aprangą, pamokslus leista sakyti gimtosiomis kalbomis. Be to, ši srovė pasižymi palankesniu požiūriu į šiuolaikinę kultūrą. Kitos kryptys: chasidiškasis judaizmas, Mizrachi judėjimas (pastarajam būdinga tradicijos ir sionizmo derinimas), Haredi judaizmas.
Didžiuma ortodoksinio judaizmo grupių atmeta sionizmą.
Izraelyje ortodoksinis judaizmas – oficiali šios religijos atmaina.
Skindeliškė
Skindeliškė – kaimas Kazlų Rūdos savivaldybėje, 6 km į šiaurę nuo Bagotosios, prie Višakio ir jo intako Girnupio. Eina kelias, atšaka į Degučius.
Gudelių I valsčius
Gudelių I valsčius – buvęs administracinis-teritorinis vienetas dabartinėje pietvakarių Lietuvos teritorijoje. Centras – Gudelių kaimas į rytus nuo Kazlų Rūdos.
Istorija
Įkurtas po I pasaulinio karo. 1930 m. spalio 21 d. panaikintas, jo teritorija (visa arba dalis) perduota Veiverių valsčiui.
Gyvenvietės
Valsčiaus gyvenvietės:
Tautinė sudėtis
1923 m. gyveno 4767 žmonės:
Magnus Carlsen
Svenas Magnusas Oenas Karlsenas (Sven Magnus Øen Carlsen; g. 1990 m. lapkričio 30 d. Tionsberge, pietų Norvegija) – norvegų šachmatininkas. Pasaulio čempionu tapo 2013 m. lapkričio 22 d. Čenajuje vykusiame pasaulio šachmatų čempionato mače įveikęs Višvanataną Anandą rezultatu 6½ : 3½ (+3, -0, =7). 2014 m. norvegas pasiekė aukščiausią reitingą šachmatų istorijoje (2882) ir pagerino iki tol pasiektą Gario Kasparovo 2851 reitingą.
Vaikystė
M. Karlsenas gimė 1990 m. lapkričio 30 d. Motina Sigrund ir tėvas Henrikas Albertas Karlsenas – abu pagal profesiją inžinieriai. Šeima keliavo: metus gyveno Espe (Suomija), po to Briuselyje, bet 1998 m. grįžo į Norvegiją ir apsigyveno Lomedalene, vėliau persikėlė į Haslumą. Nuo vaikystės Magnusas rodė polinkį į intelektualinius žaidimus: būdamas dvejų metų galėjo sudėti paveikslėlį iš 50 atskirų iškarpų, o keturių – atlikdavo Lego užduotis, skirtas 10-14 metų vaikams. Tėvas, pats šachmatininkas (reitingas apie 2100), išmokė žaisti šachmatais, kai jam buvo 5-ri metai. Tačiau vaikas nerodė didelio noro jais žaisti. Tėvas mokė šachmatų ir jo metais vyresnę seserį Eleną. Kartą, kai Magnusui buvo 8, jis pakvietė Eleną sužaisti partiją ir laimėjo. Nuo to laiko jis pradėjo užsiiminėti šachmatais. Pirmoji knyga buvo B. Larseno „Surask planą“. Jis pats vienas ištisas valandas stumdė figūras po lentą, ieškodamas kombinacijų, ar atkartodamas tėvo parodytas partijas ir pozicijas. 1999 m., vasarą, kai jam buvo 8 metai ir 7 mėn., pirmą kartą dalyvavo jauniausiųjų grupėje, Norvegijos jaunių šachmatų čempionate, ir surinko 6½ taško iš 11 galimų.
2000 m. jį pastebėjo didmeistris S. Adgestainas ir jis pradėjo treniruotis Norvegijos aukšto sporto meistriškumo mokykloje. S. Adgestainas jo treneriu paskyrė savo mokinį, tarptautinį meistrą T.B. Hanseną. Lankydamas treniruotes Magnusas greitai progresavo ir per metus prie turėto reitingo pridėjo virš 1000 taškų. Norvegijos visuomenė apie jį išgirdo 2000 m. rugsėjį, kai šalies jaunių komandiniame čempionate, žaisdamas su geriausiais jaunių žaidėjais, surinko 3½ iš 5 ir parodė reitingą 2000. Nuo 2000 m. rudens iki 2002 m. M. Karlsenas turnyruose ir žaibo turnyruose sužaidė beveik 300 reitinguotų partijų. Be šachmatų, kuriais treniravosi po 3-4 val. per dieną, kitą laiką leisdavo su futbolu, mėgo slidinėjimą ir skaitė komiksus. Po dvejų metų jį pradėjo treniruoti to meto šalies geriausias šalies žaidėjas didmeistris S. Adgestainas. Kai 2003 m. tapo tarptautiniu meistru, M. Karlsenas pasiėmė mokykloje atostogų, kad galėtų dalyvauti 2003 m. tarptautiniuose turnyruose. Tais pačiais metais jis buvo 3-ias Europos vaikų iki 14-kos metų čempionate.
Didmeistris
thumb|2004 m. liepos mėn. M. Karlsenas, jau didmeistris, duoda simultaną [[Moldėje]]
Šachmatų pasaulyje į M. Karlseną buvo atkreiptas dėmesys po jo pergalės 2004 m. Koruso šachmatų turnyro C grupėje. Už šią pergalę jam buvo suteiktas pirmas didmeistrio balas. Pažymėtina jo pergalė paskutiniame rate, kai aukodamas figūras užmatavo Ernstą Sipkę. Ši M. Karlseno pergalė paskatino Liubomirą Kavaleką patalpinti straipsnį „Vašington Post“ pavadinimu „Šachmatų Mocartas“.
2004 m. balandžio 26 d. šeštajame Dubajaus šachmatų atvirajame turnyre įvykdė 3-iąjį didmeistrio balą ir tapo didmeistriu. Tuo metu per visą istoriją buvo jauniausias didmeistris (vėliau jį aplenkė Sergejus Karjakinas iš Ukrainos ir P. Negi iš Indijos).
Tarptautiniai turnyrai
2006 m. Norvegijos šachmatų čempionate M. Karlsenas buvo netoli vienvaldžio čempiono titulo, bet pralaimėjus paskutiniame rate B. Ostenstadui, teko dalintis pirma vieta su S. Adgestainu. Tiesa, po dviejų savaičių, žaidžiant mačą su S. Adgestainu, Magnusas, laimėjęs prieš savo trenerį, pirmą kartą tapo Norvegijos čempionu.
2007 m. prestižiniame Linareso šachmatų turnyre, M. Karlsenas žaidė su aukščiausius reitingus turinčiais žaidėjais: Veselinu Topalovu, Višvanatanu Anandu, Piotru Svidleriu, Aleksandru Morozevičiu, Levonu Aronianu, Peteriu Leko ir Vasiliju Ivančiuku. Turėdamas žymiai žemesnį reitingą, jis užėmė 2-ąją vietą. Jo pasirodymo šiame turnyre reitingas – 2778.
2007 m. rugpjūčio mėn. laimėjo tarptautinio šachmatų festivalio Bylyje didmeistrių turnyrą ir tapo jauniausiu žaidėjų kada nors laimėjusiu 18 kategorijos turnyrą. Tuoj po turnyro Karlsenas žaidė Arktikos šachmatų iššūkio turnyre Trumsėje, kur užėmė 4 vietą. Turnyre dalyvavo ir jo tėvas Henrikas, prieš kurį jis laimėjo 6-ajame rate.
Reitingų viršūnėje
thumb|right|M. Karlsenas 2008 m. 2008 m. žaisdamas antrą kartą Koruso turnyro A grupėje, M. Karlsenas pasirodė geriau nei 2007 m. ir surinko 8 taškus iš 13 galimų (pasirodymo reitingas 2830), laimėjo penkias partijas (tame tarpe juodaisiais prieš V. Kramniką), dvi pralaimėjo ir šešias baigė lygiosiomis. Tai leido pasidalinti pirmąją vietą su Levonu Aronianu ir tapti jauniausiu žaidėju, kada nors laimėjusiu 20-os kategorijos turnyrą.
2009 m. Nankine M. Karlsenas laimi 21-os kategorijos „Perlų pavasario“ turnyrą, lenkdamas 2,5 taško V. Topalovą, kuris tuo metu pasaulyje turėjo aukščiausią reitingą. Jo pasirodymo turnyre reitingas – 3002 buvo įvertintas, kaip vienas iš aukščiausių rezultatų šachmatų istorijoje.
2009 m. lapkričio mėn. M. Karlsenas Maskvoje, laimėjęs 2009 m. pasaulio žaibo šachmatų čempionatą žaidė Londone klasikinių šachmatų varžybose, kur pirmajame rate poziciniu stiliumi nugalėjo V. Kramniką, o po to ir varžybose. Ši pergalė leido jam, aplenkus V. Topalovą pakilti į FIDE reitingų 1-ąją vietą.
2009 m. pradžioje jo personaliniu treneriu tapo buvęs pasaulio. čempionas G. Kasparovas. Jo bendradarbiavimas su juo baigėsi 2010 m. kovą. Interviu vokiečių žurnalui Špigel M. Karlsenas tikino, kad jie vis dar palaiko ryšius, ir kad dar lankys G. Kasparovo treniruočių stovyklas.
2010 m. M. Karlsenas laimėjo Korus šachmatų turnyrą, 2010 m. Gintaro turnyrą, Baznos karaliai ir Nankino turnyrus. 2010 m. gegužę paiškėjo, kad M. Karlsenas padėjo Višvanatanui Anandui pasirengti 2007, 2008 ir 2010 pasaulio šachmatų čempionatams.
2010 m. gruodį M. Karlsenas laimėjo Londono „Klasikinių šachmatų“ turnyrą, kuriame dalyvavo Višvanatanas Anandas ir Vladimiras Kramnikas. 2011 m. birželio mėn. Dėl geresnių papildomų rodiklių laimėjo „Baznos karaliai“ dviejų ratų superturnyrą, kuriame, kartu su S. Karjakinu surinko po 6½ taško iš 10.
Spalio mėn. Bilbao turnyre, kuriame už pergalę buvo skiriama po 3 taškus, o už lygiąsias -1, jis kartu su V. Ivančiuku, surinkę po 15 taškų, užėmė 1-2 vietas. Nugalėtojui išaiškinti paskirtą žaibo partijų mačą laimėjo M. Karlsenas ir tapo Bilbao turnyro nugalėtoju. .
Lapkričio mėn., surinkęs po lygiai taškų su L. Aronianu, dėl geresnių rodiklių laimėjo M. Talio atminimo turnyrą Maskvoje.
Nors gruodžio mėn Londono klasikinių šachmatų turnyre buvo 3-ias (po V. Kramniko ir H. Nakamuros) turnyre surinkti taškai leido pasiekti asmeninį reitingo rekordą – 2835.
2012 m. sužaidė 50 klasikinių partijų ir nugalėjo trijuose turnyruose: M. Talio atminimo, San Paule/Bilbao ir Londone, o Bylyje užėmė 2-ąją vieta bei pasidalino sidabrą Veik an Zee. Bendras rezultatas (+19,-2, = 29), arba 67% galimų taškų – aukščiausias jo karjeroje nuo 2006 m., kai pradėjo dalyvauti elitiniuose turnyruose. Parodyti turnyruose rezultatai: +3, +2, +4, +3 ir +5 visą laiką augino reitingą nuo 2835 (2012 m. sausis) iki 2861 (2013 m. sausis).
Kova dėl pasaulio čempiono titulo
thumb|right|M. Karlsenas Veik an Zee turnyre, 2013 m. sausio mėn. 2013 m. sausio mėn M. Karlsenas 3-ią kartą laimėjo superturnyrą Veik an Zee, kuriame parodė reitingą 2933 ir 1,5 taško aplenkė L. Aronianą bei dviem – V. Anandą ir S. Karjakiną 2013 m. kovo mėn. žaidė kandidatų turnyre ir po atkaklios kovos iškovojo teisę 2013 m. žaisti pasaulio čempionato mačą su V. Anandu.
2013 m. lapkričio mėn. Čenajuje žaidė pasaulio čempionato mačą ir, nugalėjęs Višvanataną Anandą 6½ : 3½, tapo pasaulio šachmatų čempionu.
2014 m. lapkričio 7–23 d. Sočyje (Rusija) žaidė mačą dėl pasaulio čempiono titulo  su pretendentu Višvanatanu Anandu, kuris pasibaigė po 11-os partijos. Nugalėjo Magnus Karlsenas rezultatu 6½ : 4½ (+3 -1 =7) ir išsaugojo titulą.
2021 m. lapkričio 20–gruodžio 12 Dubajuje žaidė pasaulio šachmatų čempionato mačą su  2020 – 2021 m. Kandidatų turnyras|Kandidatų turnyro ]] nugalėtoju, Rusijos didmeistriu  Janu Nepomniaščiu.
2016 m. lapkričio 11–30 d. Niujorke žaidė 12 partijų mačą su rusų didmeistriu Sergeju Karjakinu. Nors, laimėjęs 8-ąją partiją, pirmas į priekį mače išėjo Sergejus Kariakinas, bet M. Karlsenas laimėjo 10-ąją ir išlygino mačo rezultatą. Sekančios dvi partijos baigėsi lygiosiomis ir pagrindinis mačas baigėsi taikiai – 6:6 (+1, =5, -1). Žaidžiant papildomas 4-ias greitųjų šachmatų partijas, M. Karlsenas, po pirmų dviejų lygiųjų, laimėjo trečiąją ir ketvirtąją partijas ir išlaikė pasaulio čempiono titulą.
2018 m. lapkričio 9–28 Londone žaidė pasaulio šachmatų čempionato mačą su  Kandidatų turnyro  nugalėtoju, JAV didmeistriu  Fabianu Karuanu.
Susitikimas buvo atkaklus: pagrindinis 12-kos partijų mačas baigėsi lygiosiomis 6-6 (visos partijos, taip pat, lygiosiomis). Pagal nuostatus buvo žaidžiamas papildomas greitųjų (25 min. + 10 sek) partijų mačas. Jį 3-0 laimėjo Magnus Karlsenas.
Tai buvo jo 4-as laimėtas FIDE pasaulio šachmatų čempionato mačas, kuris sekantiems dvejiems metams užtikrino jam pasaulio čempiono titulą.
2021 m. lapkričio 20–gruodžio 12 Dubajuje žaidė pasaulio šachmatų čempionato mačą su  2020 – 2021 m. Kandidatų turnyro nugalėtoju, Rusijos didmeistriu  Janu Nepomniaščiu.
Buvo žaidžiamas 14-kos partijų mačas. Jį nesunkiai 7½ : 3½ (+4,-0,=7) laimėjo Magnusas Karlsenas. Kovoje dėl pasaulio čempiono vardo - tai 5-as jo laimėtas mačas.
Greitieji šachmatai
M. Karlsenas sėkmingai žaidžia ir su trumpa laiko kontrole. Jis iki 2023 metų laimėjo šešis aukso: 2009, 2014, 2017, 2018],] [[2019 ir 2022; du sidabro: 2012, 2016 ir vieną bronzos medalį 2010 m. pasaulio žaibo šachmatų čempionatuose.
Pasaulio greitųjų šachmatų čempionatuose iki 2023 m. laimėti - keturi aukso: 2014, 2015, 2019 ir 2022; vienas sidabro (2012) ir du bronzos medaliai (2016, 2021).
Pietų Kinijos tigras
Pietų Kinijos tigras (Panthera tigris tigris) – katinių (Felidae) šeimos plėšrus žinduolis; vienas iš 6 tigrų porūšių. Gyvena Pietų Kinijoje. Laikomas grėsmingai nykstančiu, nuo 1996 m. įtrauktas į Tarptautinę raudonąją knygą, taip pat galimai išnykęs laisvėje, nes nė vienas individas nebuvo pastebėtas nuo 1970-ųjų.
Milko Bjelica
Milko Bjelica (g. 1984 m. birželio 4 d.) – Juodkalnijos krepšininkas, nuo 2008 m. iki 2011 m. rungtyniavęs su BC Lietuvos Rytas klubu.
Hôtel Normandy
Viešbutis „Normandija“  – 2013 metų prancūziška komedija.
Siužetas
Alisa dirba banke. Jau 5 metai, kai yra našlė, bet nesiryžta pradėti santykių. Jos kolegės siunčia ją pailsėti, o paslapčia užsako jai vyrą, kad suviliotų ją. Tikrasis vyrukas suserga, o jam į pagalbą ateina brolis Ivanas. Kompleksuotam ir neužtikrintam vyrukui sutrukdo Žakas, kuris pamato moterį ir pradeda jai rodyti dėmesį.
GP2 Azijos serija
GP2 Azijos serija (GP2 Asia Series) – buvęs vienviečių atvirų ratų automobilių lenktynių čempionatas, pristatytas 2008 m.
Pagrindinės čempionato lenktynės vyko GP2 serijos ne sezono metu – sausio-balandžio mėnesiais po dvejas lenktynes vieno savaitgalio metu. Norint populiarinti autosportą Azijoje, šiame čempionate bent vienas iš dviejų komandos lenktynininkų turėjo būti kilęs ne iš Europos ar Amerikos žemyno.
2011 m. buvo pranešta, kad čempionatas sujungiamas su GP2 serija.
Warcraft (filmas)
Warcraft (dar žinomas pavadinimu Warcraft: pradžia ) – 2016 m. JAV fantastinis nuotykių filmas, kurio režisierius Duncan Jones, scenarijaus autoriai D. Jones, Charles Leavitt ir Chris Metzen. Filmas sukurtas kompiuterinio žaidimo „Warcraft“ ir romanų, kurių veiksmas vyksta Azeroth pasaulyje, motyvais. Pagrindinius vaidmenis atliko Travis Fimmel, Paula Patton, Ben Foster, Dominic Cooper, Toby Kebbell, Ben Schnetzer, Robert Kazinsky ir Daniel Wu. Filme pasakojamas pirmasis žmonių ir orkų susidūrimas, veiksmas vyksta įvairiose fiktyviose kompiuterinių žaidimų serijos vietovėse. Pirmą kartą apie filmo, kaip bendro kino studijos „Legendary Pictures“ ir žaidimų kūrėjo „Blizzard Entertainment“ projekto, kūrimą užsiminta 2006 m.
Įvertinimas
Nepaisant to, kad filmas iš kritikų sulaukė neigiamų atsiliepimų ir menkų pajamų kilmės šalies vidaus rinkoje, pasauliniu mastu buvo surinkta per 433 mln. JAV dolerių, o tai „Warcraft“ leido tapti pelningiausia kompiuterinio žaidimo ekranizacija, pralenkiant „Persijos princas: laiko smiltys“. Vis tik filmas laikomas finansiškai nenusisekusiu.
Tęsinys
Filmo „Warcraft“ pagrindinės siužeto linijos pabaiga leidžia pasvarstyti apie galimus tęsinius. D. Jones išreiškė susidomėjimą sukurti filmo tęsinį, galimai antrojo „Warcraft“ frančizės žaidimo „Warcraft II: Tides of Darkness“ motyvais.
2015 m. lapkričio 6 d. „Activision Blizzard“ pranešė suformuosianti kino produkcijos padalinį „Activision Blizzard Studios“, kuris būtų atsakingas už televizijos ir kino produkciją „Warcraft“ tematika. Jeigu bus kuriamas „Warcraft“ filmo tęsinys, jo finansavimu galimai rūpinsis „Activision Blizzard Studios“ kartu su „Legendary“.
Gudelių II valsčius
Gudelių II valsčius – buvęs administracinis-teritorinis vienetas dabartinėje pietvakarių Lietuvos teritorijoje. Centras – Gudelių miestelis į rytus nuo Marijampolės.
Istorija
Įkurtas po I pasaulinio karo. 1930 m. spalio 21 d. reformuotas į Gudelių valsčių.
Gyvenvietės
Valsčiaus kaimai:
Tautinė sudėtis
1923 m. gyveno 3138 žmonės:
Judantis tiltas
Judantis tiltas arba mobilus tiltas – tiltų, galinčių pajudėti pagal tam tikrą trajektoriją, rūšis. Tokie tiltai dažniausiai skirti praleisti praplaukiančius laivus. Laivui plaukiant eismas ant tilto yra nutraukiamas ir tiltas pajuda taip, kad galėtų praleisti laivą. Šie tiltai dažniausiai valdomi mechaniniu būdu.
Skinderiškė
Skinderiškė – kaimas Molėtų rajono savivaldybėje, 3 km nuo Mindūnų.
Grenlandijos transportas
Transporto sistema Grenlandijoje yra labai neįprasta, nes šioje šalyje nėra geležinkelių, upių ir, iš esmės, kelių. Visoje šalyje yra tik 150 km kelių, iš kurių 60 km yra grįsti ir tik du miesteliai sujungti keliais: Ivitutas ir Kangilinguitas, o kiti yra izoliuoti. Istoriškai, yra tik du pagrindiniai būdai nusigauti į kitą miestelį: laivu plaukti aplink krantą vasarą ir naudotis šunimis pakinkytomis rogėmis žiemą. Jūriniai uostai yra Iulisate, Kangerlusake (taip pat žinomas danišku pavadinimu Søndre Strømfjord), Kakortoke, Narsake, Nuke (Godthåb), Asiate ir Sisimute. Keletas kitų miestelių turi mažus uostus. Vieninteliai uostų naudotojai yra Karališkoji arktinė linija ir Arktinė Umiako linija.
Per Antrąjį pasaulinį karą, Vokietijai okupavus Daniją, JAV kontroliavo Grenlandiją ir statė ten oro uostus. Jų kodiniai pavadinimai buvo nuo "Bluie West One" iki "Bluie West Eight" vakarinėje salos pusėje, o "Bluie East One" iki "Bluie East Four" - rytinėje.
Didžiausias iš tų oro uostų, "Bluie West Eight", dabar yra pervadintas į Kangerlusako oro uostą. Tai yra tarptautinis kelionių centras į Grenlandiją, nes šis oro uostas vienintelis turi pakankamai ilgą paklimo taką, kurio užtektų didelių keleivinių reaktyvinių lėktuvų aptarnavimui. Vieną kartą JAV valdžia pritarė idėjai tiesti kelią iš Kangerlusako į antrą pagal dydį oro uostą Narsarsauke, keletą šimtų kilometrų į pietus. Tačiau idėja buvo atmesta po to, kai projekto įgyvendinamumo tyrimas parodė, kad tai buvo neįmanoma.
Dabar Grenlandijoje yra 18 aerodromų, iš kurių 14-os pakilimo takai yra asfaltuoti. Visi vidaus skrydžiai yra valdomi "Air Greenland". Oro linijos pavadinimas buvo suanglintas iš daniško "Grønlandsfly". Tarptautiniai skrydžiai yra ribojami iki trijų per savaitę iš Kopenhagos į Kangerlusaką ir į Narsarsauką su "Air Greenland". Vasarą "Air Iceland" skraidina iš Reikjaviko į Narsarsauką ir Nuką. Taip pat, ši avialinija skraidina į Itokortormitą per Kulusuką vieną arba du kartus per savaitę visus metus.
Šiaurės Airijos futbolo varžybos 1982–1983 m.
1982–1983 m. Šiaurės Airijos futbolo taurė
Šiaurės Airijos futbolo taurė ( – „Airijos taurė“) vyksta nuo 1880 metų.
Finalo rungtynės
Po rungtynių buvo lygus rezultatas 1-1. --
Estijos nacionalinė rinkimų komisija
Estijos nacionalinė rinkimų komisija – Estijos valstybinė institucija, vykdanti rinkimų Estijoje priežiūrą. Ji stebi, kaip laikomasi rinkimų įstatymo nuostatų, balsavimo slaptumo reikalavimų, prižiūri rinkimus, registruoja kandidatus, tvirtina rinkimų rezultatus. Nacionalinės rinkimų komisijos pirmininkas nuo 2016 m. – Meelis Eerik.
Rinkimus praveda Estijos parlamento kanceliarijos struktūrinis padalinys - Nacionalinė rinkimų organizavimo tarnyba (Riigi valimisteenistus). Nacionalinė rinkimų komisija suformuojama, remiantis rinkimų į Estijos parlamentą įstatymu. Komisijos narių kadencija trunka 4 metus. Į jos sudėtį įeina 7 nariai:
Annie Belle
Annie Belle (g. 1956 m. gruodžio 10 d. Paryžius) – buvusi Prancūzijos kino aktorė.
Biografija
Belle gimė inžinierių šeimoje Paryžiuje. Susidomėjusi aktoryste, ji pradėjo lankyti vaidybos pamokas, o nuo 1974 m. – filmuotis kine. Debiutuojant juostoje „Tout le Monde il en a Deux“ jai dar nebuvo 18, vaidmuo taip pat buvo nedidelis, tačiau mergina padarė režisieriui Jean Rollin įspūdį ir šis pakvietė ją į savo kitą filmą „Levre de Sang“. Po šių juostų ji persikėlė į Italiją, kur netrukus tapo žinoma eksploatacinio kino aktore, ypač po vaidmens erotinėje juostoje „Laura“ bei kontroversiškoje „Juodas aksomas“. Kiti jos žymesni vaidmenys buvo trileryje „Namas parko pakraštyje“ bei režisieriaus Joe D‘Amato filmuose „Absurd“ ir „L‘alcova“.
Dėl asmeninių problemų 1989 m. Anė nustojo filmuotis ir grįžo į gimtinę, kur pradėjo studijuoti psichologiją, o po jų tapo socialine darbuotoja. 1974-89 m. Anė Belė atliko vaidmenis 39 filmuose.
1975-78 m. ji buvo pora su aktoriumi Al Cliver, su kuriuo kartu vaidino keliuose filmuose.
Adaheli
Adaheli – dievybė Orinoko regiono tautų mitologijoje, Saulės personifikacija.
Pasakojama, kad Adaheli, susirūpinęs, jog Žemėje nėra žmonių, nužengęs iš dangaus. Netrukus iš Kaimano gimę žmonės. Šie žmonės buvę skirtingi: visos moterys – itin gražios, tačiau kai kurie vyrai – tokie bjaurūs, kad kiti negalėję į juos pažiūrėti. Tuomet žmonės atsiskyrę – bjaurieji patraukę į rytus, o likusieji – į vakarus. Drauge jie pasiėmę savo žmonas.
Google Search
Google Search (Google) – internetinės paieškos sistema plėtojama „Google“ bendrovės. Plačiausiai naudojamas paieškos variklis internete, užimantis daugiau nei 90 % rinkos dalį. Įvykdo daugiau nei 5 mlrd. užklausų per dieną. „Google“ paieškos sistemoje ieškoma interneto puslapių, naujienų, nuotraukų, vaizdo įrašų („YouTube“) bei kitų išteklių. „Google“ siūlo ir papildomų paslaugų.
„Google“ paslaugų sistema veikia kelete kompiuterių saugyklų, kiekvieną iš jų sudaro keletas tūkstančių nebrangių kompiuterių, kuriuose veikia specialiai pritaikyta „Linux“ versija (žr. „Goobuntu“). Nors bendrovė nepateikia detalios informacijos apie įrangą, bet yra suskaičiuota, kad 2006 m. buvo naudojama daugiau nei 450 000 serverių su „Linux“ programine įranga.
Skynimai (Anykščiai)
Skynimai – buvęs viensėdis Anykščių rajono savivaldybėje, 3 km nuo Džiugų, šalia plento.
Istorija
Kurklių apylinkės Skynimų viensėdis 1978 m. gegužės 31 d. panaikintas LTSR AT Prezidiumo įsaku, jo teritorija priskirta Dejūnų kaimui.
Skynimai (Elektrėnai)
Skynimai – kaimas Elektrėnų savivaldybėje, 3,5 km į pietvakarius nuo Vievio, šalia Pakalniškių. Telkšo Skynimų ežeras.
Rinkimai Lenkijoje
miniatiūra|250p|right|Prezidentas [[Lechas Kačinskis su Marija Kačinska rinkimuose 2006 m.]]
Rinkimai Lenkijoje – Lenkijoje nacionaliniu lygmeniu organizuojami rinkimai, kai išrenkami įstatymų leidžiamosios valdžios atstovai ir valstybės vadovas – prezidentas. Taip pat vyksta įvairūs regioniniai rinkimai, referendumai ir Europos Parlamento rinkimai. Lenkijoje veikia daugiapartinė politinė sistema, nuo 1997 m. priimta Lenkijos Respublikos Konstitucija.
Prezidentą penkerių metų kadencijai renka šalies žmonės visuotiniuose rinkimuose. Lenkijos parlamento žemieji rūmai kartu su Senatu sudaro Nacionalinę asamblėją. 460 narių išrenkami visuotiniu balsavimu pagal proporcinių rinkimų sistemą 4 metų kadencijai. Į parlamento aukštuosius rūmus Senatą išrenkama 100 narių visuotiniu balsavimu 4 metų kadencijai. Patekimui į parlamentą nustatytas 5% gaunamų rinkėjų balsų barjeras atskiroms partijoms ir 8% riba koalicijoms (reikalavimas netaikomas tautinėms mažumoms).
Istorija
Rinkimai Lenkijoje vyksta jau kelis šimtmečius, pradedant Lenkijos Seimo (žinomo kaip pirmojo Seimo) rinkimais, vykusiais Lenčicoje 1182 m. Nuo 1493 m. Lenkijos karaliai buvo įpareigoti šaukti vietinius seimelius kas dvejus metus. Nuo 1573 iki 1795 m. valstybės renkamosios monarchijos sistema Lenkijoje reikalavo per seimų rinkimus išrinkti karalius.
Pirmieji šiuolaikiniai ir laisvi rinkimai XX a. Lenkijoje įvyko 1919 m., praėjus dviem mėnesiams po Lenkijos nepriklausomybės atgavimo. Po Antrojo pasaulinio karo šalis pateko į TSRS įtakos sferą. Kaip marionetinė valstybė, ji tapo kontroliuojama komunistų valdžios, kuri įtakojo pirmuosius pokario rinkimus 1947 m. Nuo to laiko Lenkijoje vyko reguliarūs rinkimai, tačiau nebuvo laisvų demokratinių rinkimų iki pat istorinių parlamentinių rinkimų Lenkijoje 1989 m., kuriuos pralaimėjo valdančiojo režimo atstovai. Po šių rinkimų Lenkija tapo pirmąja Rytų bloko valstybe, kurioje leista opozicinėms partijoms atstovauti įstatymų leidžiamąją valdžią. Po 1991 m. rinkimai vyksta atstovaujamosios demokratijos principais, rinkimus rengia ir prižiūri Nacionalinė rinkimų komisija.
Varlė (įmonė)
thumb|left|Parduotuvė Panevėžyje 2017 m. Varle.lt – lietuviška elektroninės komercijos bendrovė. Technikos, kasdienio vartojimo prekių internetinė parduotuvė, turinti tradicinės prekybos ir serviso taškus. Parduoda >250 tūkst. prekių iš >2000 gamintojų.
Dauguma parduotuvių veikia franšizės pagrindu. „Varle“ dirba kaip prekybos sistema: 40 įmonių, tarp jų ir baldų, vaistų bendrovės, prekiauja per varle.lt platformą. Šį prekės ženklą naudoja 15–kos miestų prekybos įmonės. Tarp elektroninės prekybos įmonių Varle.lt yra viena lankomiausių (4–ta 2017 m. sausį pagal webconsulting.lt).
Istorija
2009 m. rugsėjo 7 d. įkurta Vilniuje. Steigėjas – Marius Butauskas. 2012 m. įmonėje dirbo 12 darbuotojų, 2017 m. birželio mėn. – 62.
Varle.lt verslo pavadinimas siejamas su varle, žinoma kaip sėkmės simboliu. Varlės statulėlės laikytos senovės indų, japonų namuose, nes tikėta, jog šios atneš laimę, suteiks papildomų galių.
„Varlės“ grupė 2015 m. gavo 35 mln. Eur pardavimo pajamų, 30% daugiau nei 2014 m., kai šis skaičius sudarė 27 mln. Eur. Augo pati UAB „Varle“, nes lyginamuoju laikotarpiu apyvarta padidėjo 47%: nuo 14,16 mln. Eur 2014 m. iki 20,86 mln. Eur. Bendrovė 2015 m. kas mėnesį reklamai skyrė apie 10 tūkst. Eur.
Kritika
2011 m. skirta bauda už klaidinančią reklamą tinklalapiuose bei naujienlaiškiuose („didžiausias kompiuterinės ir buitinės technikos pasirinkimas“, „žemiausia kaina Lietuvoje“ ir pan.).
Sergejus Brinas
2019 m. lapkričio mėn. duomenimis, Sergejus Brinas yra 14-as turtingiausias žmogus pasaulyje, jo turto grynoji vertė siekia 49,8 mlrd. JAV dol.
Pačakoto tarpeklis
Pačakoto tarpeklis  – tarpeklis Peru, Ankašo departamente. Gylis 3700 metrai. Tarpeklis yra 57 km į pietus nuo Huaraso, Huaskarano nacionaliniame parke. Tarpekliu teka Pačakoto upė, priklausanti Santos baseinui.
Simone Moschin
Karjera
Žaidėjas futbolininko karjerą pradėjo gimtinėje. Atstovavo Chievo Verona klubui, kuriame pradėjo nuo jaunimo ekipos, 2014–2016 m. priklausė klubui, bet pagrindinėje sudėtyje nežaidė.
2016 m. persikėlė į FC Pro Vercelli, 2016–2021 m. priklausė klubui, tačiau nuomos pagrindais žaidė ACN Siena, Carrarese Calcio, AC Cuneo.
2021–2022 m. atstovavo „Fermana“ klubui, rungtyniauvusiam Serie C.
2023 m. pirmoje pusėje rungtyniavo Pietà Hotspurs FC (Malta).
A lyga: 2023 m.
2023 m. liepos 14 d. debiutavo klube A lygos rungtymėse prieš Bangos klubą.
Statistika
Spalvų reikšmės:
Aknystos valsčius
Aknystos valsčius – valsčius pietryčių Latvijoje, iki 1921 m. buvęs šiaurės rytų Lietuvoje. Centras – Aknysta.
Istorija
Įkurtas 1863 m. Kauno gubernijoje. Po I pasaulinio karo atiteko Lietuvai ir buvo Rokiškio apskrityje. 1921 m. pagal Lietuvos-Latvijos sienų sutartį Lietuva Aknystos valsčių perdavė Latvijai.
Aberistvito universitetas
Aberistvito universitetas  – valstybinis universitetas Aberistvite, Velse. Aberistvito universitetas buvo vienas iš buvusio federalinio Velso universiteto steigėjų. Aberistvito universitete 3 akademiniuose fakultetuose ir 17 katedrų mokosi apie 8000 studentų.
Vienas pagrindinių Aberistvito universiteto steigėjų buvo seras Hju Ovenas. 1872 m. įkurtas kaip Universiteto koledžas Velse, Aberistvite, 1894 m. jis tapo Velso universiteto steigėju ir savo pavadinimą pakeitė į Velso universiteto koledžas Aberistvite. XX a. 10-ojo dešimtmečio viduryje universitetas vėl pakeitė savo pavadinimą ir tapo Velso universitetu Aberistvite. 2007 m. rugsėjo 1 d. Velso universitetas liovėsi būti federalinis ir Aberistvito universitetas vėl tapo nepriklausomu. 2019 m. jis tapo pirmuoju universitetu, kurį „The Times“/„The Sunday Times“ Gero universiteto vadovas dvejus metus iš eilės išrinko „Metų universitetu dėl mokymo kokybės“. Jis yra pirmasis universitetas pasaulyje, gavęs Universiteto be plastiko statusą (turint omenyje vienkartinio naudojimo plastiko gaminius).
Avalonas
thumb|300px|right|[[Edward Burne-Jones paveikslas „Amžinasis karaliaus Artūro poilsis Avalone“ (, XIX a. pabaiga)]] Avalonas  – mitinė sala Karaliaus Artūro legendose. Pirmą kartą Avalono pavadinimas istoriniuose šaltiniuose sutinkamas 1136 m. Galfrido Monmutiečio išgalvotoje Britanijos istorijoje „De gestis Britonum“. Pasak šių istorijų, Avalone buvo nukaldintas karaliaus Artūro kalavijas Ekskaliburas. Taip pat, Avalone karalius Artūras buvo slaugomas po Kamlano mūšio. Nuo pat ankstyvųjų istorijų Avalonas buvo siejamas su magija, mistinėmis būtybėmis ir Fėja Morgana. Savo istorijose Galfridas Monmutietis Avaloną taip pat vadina „obuolių sala“, kadangi keltų ir skandinavų mitologijoje obuoliai dažnai turėdavo magiškų savybių.
Geografija
left|thumb|250px|Glastonberio kalva, 2014 m. nuotrauka Istoriškai, dažniausiai su Avalonu siejama reali vietovė buvo Glastonberio kalva šalia Glastonberio miestelio Somersete (Anglijoje). Geraldas Velsietis XII a. rašė, kad Glastonberio kalva anksčiau buvo vadinama Avalono sala, nes buvo iš visų pusių apsupta pelkių. Glastonberio kalva dar labiau išgarsėjo maždaug 1190 m. Glastonberio vienuolyno vienuoliams paskelbus esą jie atrado karaliaus Artūro kapą. Penkių metrų gylyje jie tariamai aptiko sarkofagą su iškaltu užrašu Hic jacet sepultus inclitus rex Arturius in insula Avalonia (lot. „čia, Avalono saloje, guli palaidotas garsus karalius Artūras“). Skirtingi istoriniai šaltiniai nurodo dar kelias skirtingas įrašo versijas. Karste buvo rasti du kūnai, tariamai karaliaus Artūro ir jo mylimosios. 1278 m. jie buvo su iškilmėmis perlaidoti prie vienuolyno altoriaus, dalyvaujant pačiam karaliui Eduardui I. Šiuo metu istorikai tokį archeologinį „atradimą“ laiko paprasčiausia klastote, kuria vienuolynas siekė daugiau dėmesio ir tuo pačiu lėšų. Vienuolynas tapo populiaria piligrimų kelionių vieta iki pat XVI a., o naujai kuriamose karaliaus Artūro istorijose Avalonas pradėjo užimti vis svarbesnį vaidmenį. XVI a., valdant Henrikui VIII, vykstant religinei anglikonų reformacijai, vienuolynas buvo uždarytas.
Viduramžiais buvo ir daugiau spėjimų, kur galėtų būti tikroji Avalono vieta. Tarp siūlomų variantų buvo Etnos ugnikalnis Sicilijoje, priešinga žemės pusė, įvairios vietos Viduržemio jūroje. Vėlesniais laikais „tikrosios Avalono geografinės vietos“ idėjų dar padaugėjo, ir jo paieškos prilyginamos Atlantidos paieškoms.
Nesas (Vaguras)
Nesas  – kaimas Vaguro savivaldybėje, Suvurojaus saloje, Fareruose. Įsikūręs tarp Porkerio vakaruose ir Vaguro rytuose, šalia Vagsfjordo fiordo. Nesas reiškia 'iškyšulį'.
Žymus žmonės
thumb|left|Pašto ženkle pavaizduotas Nesas. Ruth Smith paveikslas.
Skynimai (Kaišiadorys)
Skynimai – kaimas Kaišiadorių rajono savivaldybėje, 8 km nuo Paparčių.
Booking.com
Booking.com – tarptautinė viešbučių užsakymo internetu svetainė. Ją valdo kompanija Booking.com B.V., teikianti apgyvendinimo įstaigų užsakymo paslaugą. Būstinė įsikūrusi Amsterdame, Nyderlanduose.
Booking.com svetainė įkurta Enschedėje 1996 m. Ją 2005 m. už $133 mln. įsigijo JAV kompanija „The Priceline Group“. miniatiūra|240px|left|Būstinė Amsterdame
Veikla
Kiekvieną dieną per Booking.com užsakoma daugiau nei 1 200 000 nakvynių, o svetainė ir mobiliosios programėlės sulaukia laisvalaikio ir verslo lankytojų iš viso pasaulio. Klientų užsakymai vykdomi įvairiems apgyvendinimo įstaigų tipams – nuo nedidelių šeimų valdomų nakvynės namų iki prabangių, penkių žvaigždučių viešbučių. Booking.com svetainėje informacija pateikiama daugiau kaip 40 kalbų bei siūloma 1 334 878 veikiančių apgyvendinimo įstaigų 225 šalyse ir teritorijose.
Lufthansa
thumb|250px|[[Airbus A320|Airbus A321 leidžiasi Vilniaus oro uoste]]
Deutsche Lufthansa AG – didžiausia pagal lėktuvų skaičių ir antra didžiausia pagal aptarnautų keleivių skaičių Vokietijos oro linijų bendrovė Europoje. Pagrindiniai „Lufthansa“ oro vežėjos konkurentai yra „Ryanair“ bei „Air France-KLM“.
„Lufthansa“ aptarnauja 18 vietinių ir 197 tarptautinių maršrutų, naudoja apie 270 lėktuvų parką. 2019 m. kompanijoje dirbo 138 353 darbuotojai.
2019 m. kompanija kartu su savo dukterinėmis įmonėmis aptarnavo 145 milijonus keleivių.
Kompanija yra viena oro linijų aljanso „Star Alliance“ įkūrėjų 1997 m.
Amazija
miniatiūra|Numanomi Amazijos kontinento kontūrai Amazija – hipotetinis superkontinentas, pasak Jeilio universiteto mokslininkų, galintis susidaryti maždaug po 50-200 mln. metų, Amerikos ir Eurazijos žemynams susijungus Šiaurės ašigalyje.
Žemės sausumos masyvai nuolat juda, nes Žemės tektoninės plokštės slenka planetos paviršiumi. Geologai mano, kad dėl to periodiškai susidaro superkontinentai. Manoma, kad pastarąjį kartą žemynai buvo susijungę prieš 300 mln. metų ir sudarė superkontinentą Pangėją.
Mokslininkai bandė išsiaiškinti, kada ir kur toks žemynas susidarys, tirdami, kur buvo ankstesni superkontinentai. Prognozė remiasi viso pasaulio uolienų magnetiniais duomenimis, kurie išduoda tų uolienų magnetinį išsidėstymą praeityje. Uolienos formuojasi stingstant lavai arba kietėjant nuosėdoms. Šių procesų metu užfiksuojama uolienų orientacija pagal Žemės magnetinį lauką. Ištyrę šiuos duomenis mokslininkai gali tiksliai nustatyti buvusio žemyno geografinę platumą. Deja, kol kas nėra būdo geografinei ilgumai nustatyti.
Jeilio universiteto darbuotojai spėja, kad ateityje išnyks Karibų jūra ir susijungs Šiaurės bei Pietų Amerika. Taip pat išnyks Arkties vandenynas ir jo vietoje susijungs Amerika ir Eurazija. Manoma, kad prie žemyno prisijungs ir Afrika bei Australija, tik Antarktida išliks atskiras žemynas.
UY Scuti
UY Scuti, arba UY Sct, BD-12 5055 – pulsuojanti, kintamoji Paukščių Tako galaktikos raudonoji hipermilžinė žvaigždė.
Žvaigždė nuo Žemės nutolusi už 1554,48 parsekų ir nakties danguje per žiūronus ar teleskopą galima pamatyti Skydo (Scutum) žvaigždyne. Plika akimi iš Žemės nematoma.
thumb|350px|left|Viduryje ryškiausia žvaigždė - UY Scuti (nuotrauka apdorota po [[Skaitmeninė dangaus apžiūra|skaitmeninės dangaus apžiūros)]] thumb|250px|right|UY Scuti žvaigždės dydžio palyginimas su [[Saulė|Saule (Sun)]]
2021 m. duomenimis, tai yra viena iš didžiausių žmonijai žinomų visatos žvaigždžių pagal apskritimo spindulį. Šią žvaigždę patalpinus į Saulės sistemos centrą, jos fotosfera mažiausiai apimtų Jupiterio orbitą. Į šią žvaigždę tilptų apie šeši kvadralijonai, penki šimtai dvidešimt trilijonų (6,520,000,000,000,000) mūsų Žemės dydio planetų, arba 5,1 milijardo mūsų Saulių. Masė gana nedidelė - prilygstanti apie 7-10 Saulės masių.
UY Scuti žvaigždė pulsuoja kas 740 dienų. UY Scuti amžius nežinomas, bet kadangi UY Scuti yra hipermilžinė žvaigždė, tokios žvaigždės ilgai negyvena kaip Kentauro alfa, ir ateityje pavirs į supernovą.
UY Scuti žvaigždę atrado vokiečių astronomas Bonos universitete dangaus apžvalgos metu 1860 m.
Taip pat skaityti
Žmonijai žinomų didžiausių visatos žvaigždžių sąrašas
Hugh Owen
Seras Hju Ovenas (, 1804 m. sausio 14 d. – 1881 m. lapkričio 20 d.) – Velso aukštojo mokslo pionierius. Jis buvo pagrindinis Velso universiteto koledžo Aberistvite steigėjas.
Konrad Billewicz
Konrad Bilevič (1862 m. vasario 18 d. Kaune – 1932 m. rugsėjo 25 d. Mazovijos Tomašuve) – Lietuvos lenkų kilmės chemikas, inžinierius, verslininkas.